May Pen (Belize)

May Pen is en Gemeen in’n Distrikt Belize von dat Land Belize.

 Geografie 

De Oort liggt an dat linke Över von’n Belize River.

De Naveröörd sünd Biscayne in’n Noorden, Gardenia in’n Oosten, Grace Bank, Sand Hill un Burrell Boom in’n Süüdwesten un Flowers Bank in’n Süüdwesten. In’n Westen/Noordwesten liggt Oorwoold, de as Crooked Tree Wildlife Sanctuary schuult is.

 Historie 

De Oort hett keen Zentrum. He besteiht ut enkelte Hüüs, de verstreit an en Straat liggen doot, de en poor Kilometer in’n Woold rinreckt. Grünnt worrn is de Oort von Boomfällers, de op Mahagoni ut weren. In dat 20. Johrhunnert is de Mahagoni-Hannel bargdal gahn un dormit ok de Oort.

Fröher lööp de Verkehr mit’n Oort över Bööd op’n Belize River. 1983 is en hölten Brügg na May Pen boot worrn, de aver na en Stücker wat Johren bilütten slechter warrn dee un denn ganz hen weer. 2017 is för 200.000 Belize-Dollar en ne’e Bailey-Brügg boot worrn.After 3 Decades, May Pen Builds Bridge to River Valley, ambergriscaye.com an’n 20. Juli 2017

 Inwahnertall 

 Weertschop un Infrastruktur 

 Verkehr 

De eenzige Straat ut May Pen rut föhrt in’n Oosten över en Brügg över’n Black Creek na Gardenia an’n Philip Goldson Highway. De Northern Highway föhrt in’n Noordwesten över Biscayne na Orange Walk un in’n Süüdoosten över Ladyville na Belize-Stadt.

 Scholen 

De Kinner ut May Pen gaht in Biscayne na School.

 Footnoten 

Kategorie:Gemeen
Kategorie:Distrikt Belize